નવી દિલ્હીઃ દેશના 10 કરોડ ગરીબ પરિવારોને 5 લાખ રૂપિયાની સ્વાસ્થ્ય વીમા યોજના અંતર્ગત ઈલાજમાં ખર્ચ થયેલા પૈસા આપવામાં મોડું થવા પર કેન્દ્ર સરકારે દંડનો પ્રસ્તાવ મૂક્યો છે. આ અંતર્ગત જો કોઈ વિમા કંપનીએ દર્દીના ઈલાજ પર આવેલા ખર્ચના પૈસા હોસ્પિટલને આપવામાં મોડું કર્યું અથવા તો કોઈ આનાકાની કરી તો તેને પેનલ્ટી આપવી પડશે. આ યોજના અંતર્ગત જો કોઈ વિમા કંપની ઈલાજના પૈસા ચૂકવવામાં 15 દિવસથી વધારે સમય સુધી મોડુ કરશે તો તેને ચોક્કસપણે દંડ ભોગવવો પડશે.